Diari Oficial de la Generalitat Valenciana


Sumari del DOGV 7873, del 14-09-2016 (2016/6904)

CORRECCIÓ d'errades de l'Orde 17/2016, de 10 de maig, de la Conselleria de Justícia, Administració Pública, Reformes Democràtiques i Llibertats Públiques, per la qual es convoquen proves selectives d'accés al cos superior de gestió en enginyeria tècnica forestal, A2-13, sector administració especial, torn d'accés lliure, Convocatòria 14/15, corresponent a l'oferta d'ocupació pública de 2015 per al personal de l'administració de la Generalitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7873

Data del DOGV
:   14-09-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/6904


Data del document
:   01-09-2016

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Correcció d'errades

Correcció d'errades

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * concurs administratiu

CORRECCIÓ d'errades de l'Orde 17/2016, de 10 de maig, de la Conselleria de Justícia, Administració Pública, Reformes Democràtiques i Llibertats Públiques, per la qual es convoquen proves selectives d'accés al cos superior de gestió en enginyeria tècnica forestal, A2-13, sector administració especial, torn d'accés lliure, Convocatòria 14/15, corresponent a l'oferta d'ocupació pública de 2015 per al personal de l'administració de la Generalitat. [2016/6904]  
  
Publicada l'Orde 17/2016, de la Conselleria de Justícia, Administració Pública, Reformes Democràtiques i Llibertats Públiques el 3 de juny de 2016 (DOCV 7797) per la qual es convoquen proves selectives d'accés al cos superior de gestió en enginyeria tècnica forestal, A2-13, sector administració especial, torn d'accés lliure, convocatòria 14/15, s'han detectat els següents errades i es procedix a la seua correcció.  
  
1) En el quart paràgraf de la base 8.6 on diu: «En cas de persistir l'empat caldrà ajustar-se, en tercer lloc, a la major puntuació obtinguda en el segon exercici; en quart lloc, a la major puntuació obtinguda en el tercer exercici. En quint lloc, si l'empat fora entre persones de distint sexe, es dirimirà a favor del sexe infrarrepresentat dins del col·lectiu de persones que formen part del Cos Superior Tècnic d'Enginyeria en Informàtica en la data de publicació de la present convocatòria», ha de dir: «En cas de persistir l'empat caldrà ajustar-se, en tercer lloc, a la major puntuació obtinguda en el segon exercici; en quart lloc, a la major puntuació obtinguda en el tercer exercici. En quint lloc, si l'empat fora entre persones de distint sexe, es dirimirà a favor del sexe infrarrepresentat dins del col·lectiu de persones que formen part del cos superior de gestió en enginyeria tècnica forestal en la data de publicació de la present convocatòria».  
  
2) En la base 2.1.3, versió valencià, on diu: «Titulació: estar en possessió del títol universitari d'Enginyeria Tècnica Forestal,o bé, títol universitari oficial de grau més títol oficial de màster universitari que, d'acord amb els plans d'estudi vigents, habiliten per a exercir les activitats de caràcter professional relacionades amb les funcions assignades al cos, o complides les condicions per a obtindre'l abans de la finalització del termini de presentació de sol·licituds i disposen del certificat que ho acredite.», ha de dir: «Titulació: estar en possessió del títol universitari d'Enginyeria Tècnica Forestal,o bé, títol universitari oficial de grau que, d'acord amb els plans d'estudi vigents, habiliten per a exercir les activitats de caràcter professional relacionades amb les funcions assignades al cos, o complides les condicions per a obtindre'l abans de la finalització del termini de presentació de sol·licituds i disposen del certificat que ho acredite.»  
3) En l'annex II: temari de la part especial: se suprimix el tema número 5, es modifica la numeració dels temes i s'afegeix el tema número 15, quedant redactat el nou annex II de la manera següent:  
  
  
ANNEX II  
Part especial  
  
1. La Llei 43/2003, de 21 de novembre, de Forests: àmbit d'aplicació. Principis que la inspiren. Classificació i règim jurídic de les forests. La planificació forestal i l'ordenació de boscos. La conservació i protecció dels boscos.  
2. La Llei Forestal de la Comunitat Valenciana i el seu reglament: àmbit d'aplicació. La planificació forestal. La gestió forestal. Els aprofitaments forestals. Prevenció i reparació de danys.  
3. El Pla d'Acció Territorial Forestal de la Comunitat Valenciana. Els instruments de gestió forestal, ordenació i aprofitament dels boscos.  
  
4. La Llei 5/2014, de la Generalitat Valenciana, d'Ordenació del Territori, Urbanisme i Paisatge: la infraestructura verda, concepte, funcions, espais que la integren. Zonificació estructural de les zones rurals. Competències per a l'aprovació dels plans. Declaracions d'interés comunitari: règim, termini, procediment, exempcions.  
5. La Llei 11/1994 d'espais naturals protegits de la Comunitat Valenciana: objecte i finalitat de la llei. Classes d'espais naturals protegits. Règim general dels diferents espais naturals protegits. Ordenació de recursos i espais naturals protegits.  
6. Llei 42/2007, de 13 de desembre, del Patrimoni Natural i de la Biodiversitat: figures de protecció d'espais protegits. Restriccions o condicionants en la normativa bàsica estatal quant a la producció, comerç o introducció, o solta, d'espècies al·lòctones o invasores. Compatibilitat d'aprofitaments, projectes, plans i programes amb la conservació de la naturalesa.  
7. La directiva d'aus i d'hàbitats. La Xarxa Natura 2000 a la Comunitat Valenciana. Ordenació i gestió. Hàbitats de la Comunitat Valenciana. Hàbitats prioritaris i hàbitats protegits. Determinació de l'estat de conservació i actuacions de restauració i gestió.  
8. Espècies amenaçades de fauna i flora silvestre: Reial Decret 139/2011, de 4 de febrer, per al desenvolupament del Llistat d'Espècies Silvestres en Règim de Protecció Especial i del Catàleg Espanyol d'Espècies Amenaçades, i s'estableixen categories i normes per a la seua protecció. Decret 70/2009, de 22 de maig, del Consell, pel qual es crea i regula el Catàleg Valencià d'Espècies de Flora Amenaçades i es regulen mesures addicionals de conservació.  
9. Decret 82/2005, de 22 d'abril, del Consell de la Generalitat, d'Ordenació Ambiental d'Explotacions Mineres en Espais Forestals de la Comunitat Valenciana: objecte; àmbit d'aplicació; pla de restauració Integral el seu contingut i aprovació; consolidació; autorització d'ocupació temporal en muntanyes de domini públic o catalogats d'utilitat pública.  
10. La Llei 3/1995, de 23 de març, de Vies Pecuàries. Llei 3/2014, d'11 de juliol de la Generalitat, de Vies Pecuàries: Naturalesa Jurídica. Tipus de vies pecuàries. Classificació. Delimitació i amollonament. Modificació de les vies pecuàries. Ocupacions en les vies pecuàries. Usos compatibles i complementaris de les vies pecuàries.  
11. Llei 13/2004, de 27 de desembre, de Caça de la Comunitat Valenciana: espècies cinegètiques i peces de caça. Concepte i extensió dels vedats de caça. Titularitat dels vedats de caça. Arrendament de l'aprofitament dels vedats de caça. Instruments de planificació i ordenació cinegètica.  
12. Llei 13/2004, de 27 de desembre, de caça de la Comunitat Valenciana, instruments de planificació i ordenació cinegètica. Plans tècnics d'ordenació cinegètica. Ordenes de vedes.  
13. Ordre anual per la qual es fixen els períodes i les normes generals relacionats amb la pesca recreativa en aigües continentals: espècies objecte de pesca. Espècies invasores. Repoblacions i soltes. Projectes tècnics d'ordenació piscícola.  
14. La Llei 2/1989, de la Generalitat Valenciana, d'impacte ambiental i el seu Reglament: objecte. L'avaluació d'impacte ambiental. Declaració i estimació d'impacte ambiental. Vigilància i responsabilitat. Llei 21/2013, de 9 de desembre, d'avaluació ambiental: principis de l'avaluació ambiental, relacions entre les administracions públiques.  
  
15. Reial Decret Legislatiu 3/2011, de 14 de novembre, per la qual s'aprova el Text Refós de la Llei de Contractes del Sector Públic: Execució, modificació i compliment dels contractes d'obres i dels contractes de servicis.  
16. Caracterització climàtica de la Comunitat Valenciana. Règim pluviomètric. Precipitacions mínimes i màximes. Irregularitat pluviomètrica. Règim tèrmic. Continentalitat i influència mediterrània.  
17. Orografia i geologia de la Comunitat Valenciana. Principals formacions muntanyoses. Els sòls forestals a la Comunitat Valenciana. Factors limitadors per a la vegetació. Causes d'intrazonalitat.  
18. El gènere Pinus a la Comunitat Valenciana. Principals espècies. Distribució, caracterització silvícola i ecològica. Aprofitaments principals.  
19. Espècies arbòries del gènere Quercus a la Comunitat Valenciana. Distribució. caracterització silvícola i ecològica. Aprofitaments principals.  
20. Els gèneres Juniperus, Taxus, Ulmus, Populus, Salix, Celtis, Fraxinus: presència. Caracterització silvícola i ecològica. Aprofitaments principals.  
21. Vivers forestals: cultiu de planta en envàs, característiques d'envasos, dels substrats utilitzats, reg, fertilització i micorrització. Normativa estatal i autonòmica relativa als materials forestals de reproducció (MFR), concepte de MFR i les seues categories, comercialització  
22. Les sèries de vegetació. Concepte de clímax, preclímax, postclímax. La seua aplicació a les formacions vegetals de la Comunitat Valenciana.  
23. El bosc mediterranis: principals formacions. El seu paper ecològic i hidrològic. Beneficis directes i indirectes.  
24. Les repoblacions forestals: criteris hidrològics, ecològics, paisatgístics i econòmics. Elecció d'espècies i tècniques de repoblació. Repoblacions en riberes i paisatgístiques.  
25. Ordenació de boscos: dasometria i dendrometría. Boscos regulars i irregulars. Criteris de tallabilitat. Classes de tractaments.  
26. Aprofitaments forestales: fustes, pastos, fongs, suro, altres. La seua importància econòmica a la Comunitat Valenciana.  
27. Indústries forestals de base. Estudis d'implantació tècnics, econòmics i financers. Destinacions ulteriors dels productes. Mercats regionals i nacionals d'optimització d'aprofitaments.  
28. La utilització del bosc en l'oci i l'educació ambiental. L'ordenació per a l'esbargiment. La Llei 14/2010, de 3 de desembre, de la Generalitat d'Espectacles Públics, Activitats Recreatives i Establiments Públics: competència municipal i competència de l'administració autonòmica.  
29. El procés de desertització a la Comunitat Valenciana: procés erosiu i cicle hidrològic. L'erosió i les seues classes: influència de la vegetació.  
30. Restauració hidrologicoforestal: classificació de conques. Utilització i adaptació de la vegetació en els treballs per a la seua restauració. Càlcul d'estructures de defensa. Fixació i defensa de riberes. Avaluació de beneficis.  
31. Incendis forestals: combustibles forestals, inflamabilitat i combustibilitat. Prevenció de la iniciació, actuació sobre les causes d'origen humà. Prevenció de la propagació, actuació sobre els combustibles forestals, silvicultura preventiva.  
32. Incendis forestals: sistemes de detecció i vigilància. Organització de l'extinció. Mètodes i mitjans per a la modificació dels combustibles durant l'extinció.  
33. Incendis forestals: el personal en l'extinció, seguretat. Mètodes d'extinció. Sistemes de maneig d'emergències.  
34. Incendis forestals: classes i causes que els originen. Principals motivacions. Investigació de causes, el mètode de les evidències físiques. Els incendis forestals a la Comunitat Valenciana  
35. El Pla Especial Enfront del Risc d'Incendis Forestals de la Comunitat Valenciana: objecte i àmbit. Marc competencial. Els plans d'actuació d'àmbit local. Èpoques de perill. Fases. Estructura organitzativa. Operativitat.  
36. Impactes ambientals dels incendis forestals. Mesures de restauració postincendi.  
37. Principals plagues de coníferes que afecten la vegetació forestal de la Comunitat Valenciana: Thaumetopoea pityocampa, Neodiprion sertifer, gèneres Tomicus i Ips; Pissodes castaneus, Rhyacionia buoliana. Cicles biològics. Espècies afectades i danys. Mètodes de control  
  
38. Principals plagues de frondoses que afecten la vegetació forestal de la Comunitat Valenciana: Lymantria dispar, Xanthogaleruca luteola, Euproctis chrysorrhoea, gènere Scolytus. Cicles biològics. Espècies afectades i danys. Mètodes de control.  
39. Principals malalties que afecten la vegetació forestal de la Comunitat Valenciana: Sirococcus conigens. Possibles causes de la seca de l'alzina. La grafiosi de l'om. Fanerògames paràsites. Espècies afectades i danys. Mètodes de control.  
40. Protecció contra la introducció en el territori nacional i la Unió Europea d'organismes nocius. Normativa comunitària i estatal. Organismes nocius objecte de quarantena, concepte. Passaport fitosanitari, la seua utilització amb el material forestal de reproducció. Principals organismes de quarantena en l'àmbit forestal: el nematode de la fusta del pi (Bursaphelenchus xilophyllus), Fusarium circinatum, el foc bacterià de les rosàcies.  
41. Política d'investigació i innovació tecnològica forestal. Política de formació i de transferència de tecnologia. Els principals centres d'investigació forestal europeus i espanyols. El Centre per a la Investigació i Experimentació Forestal de la Comunitat Valenciana.  
42. El medi rural: definició. Delimitació de la seua importància. Consideracions sociològiques, socioeconòmiques i especials de la Comunitat Valenciana. Indicadors. El sector forestal de la Comunitat Valenciana. Estructura i principals indicadors.  
43. Instruments financers europeus: Europa 2020 Una estratègia per a un creixement intel·ligent, sostenible i integrador. Acord d'associació. Fons Europeu Agrícola per al Desenvolupament Rural (FEADER). Fons Social Europeu (FSE), Fons Europeu de Desenvolupament Regional (FEDER).  
44. Els sistemes d'informació geogràfica, la seua aplicació en la gestió forestal. Les aplicacions forestals de la fotogrametria i la teledetecció per satèl·lit, fonaments. Aplicació per a la cartografia de zones cremades, altres aplicacions.  
45. Certificació forestal: certificació de la gestió forestal sostenible. Certificació de la cadena de custòdia. Entitats certificadores. Sistema de certificació forestal FSC-España (Forest Stewardship Council) i Sistema de certificació forestal PEFC-España (Programme for the Endorsement of Forest Certification), modalitats de certificació forestal, criteris i indicadors de sostenibilitat, procediment de certificació.  
  
  
València, 1 de setembre de 2016.- La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.